Monte Cintu

U monte Cintu hè u più monte altu di Corsica, a so cima hè 2706 metri sopra à u livellu di u mare. Hè cupartu di neve una parte maiò di l'annata. Si trova in a Corsica Suprana, è suprana a valle di Niolu, à circa 28 chilometri da u mare à punente è à 50 chilometri da u mare da u cantu uriintale. U nome "Cintu" vene da u fattu chì, vistu da luntanu, a neve li forma una spezia di cinta. 

Da a punta, si vèdenu parechji lavi, cum'è u lavu di u Cintu è u lavu d'Arghjentu. Si vede ancu u cuntinente francese s'è u tempu hè chjaru.


 Geugrafia 

 Altitudine : 2 706 metri
 Massicciu : Cintu
 Pusizione geugrafica : 42° 22′ 47″ Nordu, 8° 56′ 44″ Este
 Cumune : Ascu è Lozzi
 Rifugi vicini : rifugiu di l'Ercu (1 667 m), rifugiu d'Ascu Stagnu (1 422 m), rifugiu di Tighjettu (1 683 m)

 Girandulate 

 In a cultura corsa 

U monte Cintu hè mintuvatu aspessu in a litteratura corsa è u cantu corsu. Per esempiu :

 In una paghjella tradiziunale di Bustanicu:

Averia ancu cridutu Chì u mare fussi tintu
S'addunissi monte d'Oru, monte Ritondu è monte Cintu.
Nanzu ch'è d'abbandunà Un amore cusì distintu.

 È in a canzone "Ci teneremu caru" d'i Muvrini:

È quandu i nostri cori turnaranu à dà
Chì a Madre Universale ci farà cantà
Ch'è no saremu pronti inseme à pardunà
Chì monte Cintu fieru ci accumpagnarà.

 Riferimenti 

 Ceccaldi, Matteiu (1968) Dizziunariu Corsu-Francese Pieve d'Evisa, Klincksieck
 Paghjelle 

Da vede dinò
Listinu di i Monti di Corsica

 Ligami 

Cintu